text: জামাল মুসিয়ালা (; জন্ম: ২৬ ফেব্রুয়ারি ২০০৩) হলেন একজন জার্মান-ইংরেজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখ এবং ইংল্যান্ড জাতীয় অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় খেলোয়াড় হিসেবে খেলে থাকেন।
  
  জার্মান ফুটবল ক্লাব টিএসভি লেহরেনৎসের যুব পর্যায়ের হয়ে খেলার মাধ্যমে মুসিয়ালা ফুটবল জগতে প্রবেশ করেন এবং পরবর্তীতে সাউদাম্পটন, চেলসি এবং বায়ার্ন মিউনিখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, প্রথমে জার্মান ক্লাব বায়ার্ন মিউনিখ ২ এবং পরবর্তী মৌসুমে বায়ার্ন মিউনিখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
  
  ২০১৬ সালে, মুসিয়ালা ইংল্যান্ড অনূর্ধ্ব-১৫ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন, যেখানে তিনি ৩ ম্যাচে ৪টি গোল করেছিলেন।
  
  দলগতভাবে, মুসিয়ালা এপর্যন্ত ৭টি শিরোপা জয়লাভ করেছেন, যার মধ্যে ১টি বায়ার্ন মিউনিখ ২-এর হয়ে এবং ৬টি বায়ার্ন মিউনিখের হয়ে জয়লাভ করেছেন।
  
  তথ্যসূত্র
  
  বহিঃসংযোগ
   
  
  বিষয়শ্রেণী:২০০৩-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:জার্মান ফুটবলার
  বিষয়শ্রেণী:ইংরেজ ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:৩. লিগা খেলোয়াড়
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
  বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
  বিষয়শ্রেণী:ইংল্যান্ডের আন্তর্জাতিক যুব ফুটবলার
  বিষয়শ্রেণী:জার্মানির আন্তর্জাতিক যুব ফুটবলার
  বিষয়শ্রেণী:ইংল্যান্ড অনূর্ধ্ব-২১ আন্তর্জাতিক ফুটবলার
  বিষয়শ্রেণী:জার্মান বংশোদ্ভূত ইংরেজ ব্যক্তি
title: জামাল মুসিয়ালা